《偶成》
宋代·王令

十日九自病，偶平还苦吟。
万金无枉志，千古有遗心。
静隐支凭几，寒搔发解簪。
南风久寂寞，谁继五弦琴。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。